Alegeri locale București 2024. Scandal la sectoarele 1 și 2. Proces electoral suspendat. Radu Mihaiu acuză că-i lipsesc voturi
Rezultatele de la sectoarele 1 și 2 încă nu sunt clare. Diferența dintre candidați este mai mică de un procent. La sectorul 1, preluarea voturilor a fost sistată după ce mulți președinți de secții de votare au fost ținuți peste 30 de ore în căldură, fără apă, fără hrană. Unor membri de secții de votare li s-a făcut rău și a fost nevoie de intervenția medicilor. Acolo unde procesul de numărare a voturilor a fost suspendat, voturile vor fi păzite de jandarmi. Între timp, la PSD, rezultatele alegerilor de ieri i-au consolidat poziția președintelui Marcel Ciolacu.